Borpallaverkfræðingur vill reisa jarðvarmaborpalla til að auka raforkuframleiðslu í stað þess að virkja á landi. Hann segir að ef af verður gæti Ísland flutt út rafmagn til Evrópu og jafnvel vetni þegar fram líða stundir.
Íslenska fyrirtækið North Tech Energy vill setja upp jarðvarmavirkjanir á hafsbotni og telur að það komi í veg fyrir þörfina á að virka á landi. Geir Hagalínsson er borpallaverkfræðingur og framkvæmdastjóri fyrirtækisins.
Að nýta þekkingu olíuiðnaðarins á sjá og þekkingu á jarðvarma og tvinna þetta tvennt saman á hafinu.
Taktu olíuborpall eins og menn nota í Noregi og settu Hellisheiðavirkjun ofan á, í einföldustu mynd. ég er búinn að vera á borpöllum í mörg ár í Norðursjó og þetta eru náttúrlega svakaleg mannvirki. Stærðin er þannig að Hellisheiðavirkjun er ekki rosalega stór ofan á þessu.
Geir segir nóg af jarðvarma í hafinu og hefur fyrirtækið hug á að reisa slíkar virkjanir fyrir norðan Ísland og á Reykjaneshrygg. Þessu fylgi ýmis tækifæri en hugmyndin er á rannsóknarstigi.
Núna eigum við tækifæri að fara með rafmagn til Evrópu sem hefur ekki verið hægt hingað til því Ísland hefur ekki átt orku. Það er bara staðan í dag að við eigum ekki orku og alls ekki ef við ætlum að fara í orkuskiptin.
Geir segir að fleiri hundruð störf gætu skapast og bjóði einnig upp á tækifæri í framleiðslu á vetni þegar það verði orðið enn mikilvægara eldsneyti.
Við gætum orðið útflutningur á eldsneyti þegar frændur okkar Norðmenn þurfa að fara draga úr því þeir hafa eingöngu olíu.
